Diari Oficial de la Generalitat Valenciana


Sumari del DOGV 2500, del 04-05-1995 (1995/834562)

ACORD de 18 d'abril de 1995, del Govern Valencià, pel qual atorga la concessió definitiva d'una emissora de radiodifusió sonora en ones mètriques amb modulació de freqüència a la localitat de Petrer.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2500

Data del DOGV
:   04-05-1995

Secció del DOGV
:   ALTRES DISPOSICIONS

Número del document
:   1995/834562


Data del document
:   18-04-1995

Organisme emissor
:   Presidència de la Generalitat

Tipus de document
:   Acord

ACORD de 18 d'abril de 1995, del Govern Valencià, pel qual atorga la concessió definitiva d'una emissora de radiodifusió sonora en ones mètriques amb modulació de freqüència a la localitat de Petrer.   
El Govern Valencià, en la reunió del dia 18 d'abril de 1995, adoptà l'acord següent:  
Per l'Acord de 28 de juliol de 1989, del Govern Valencià, publicat en el Diari Oficial de la Generalitat Valenciana núm. 1.119, de 2 d'agost de 1989, es va atorgar a Editorial Prensa Alicantina, SA, amb caràcter provisional, la concessió d'una emissora de radiodifusió sonora en ones mètriques amb modulació de freqüència a Petrer.  
Una vegada aprovat el corresponent projecte tècnic, executades les instal·lacions en els termes prevists en l'article 17 del Decret 40/1989, de 13 de març, del Govern Valencià, pel qual es regula el procediment de concessió d'emissores de radiodifusió sonora en ones mètriques amb modulació de freqüència, i complits els tràmits administratius prevists en les disposicions aplicables, a proposta de la Presidència de la Generalitat Valenciana, el Govern Valencià  
ACORDA:  
Primer  
Atorgar a Editorial Prensa Alicantina, SA, la concessió definitiva d'una emissora de radiodifusió sonora en ones mètriques amb modulació de freqüència a Petrer, amb subjecció a les normes incloses en el Decret 40/1989, de 13 de març, del Govern Valencià, i d'altres normes d'aplicació.  
Segon  
Les característiques tècniques que s'assignen l'esmentada emissora, d'acord amb els projectes tècnics aprovats, són les reflectides en l'annex.  
Les freqüències assignades queden condicionades, si s'escau, al tràmit de la seua coordinació internacional.  
Tercer  
Els adjudicataris queden obligats al compliment dels requisits i de les obligacions establertes en la Llei 31/1987, de 18 de desembre, d'Ordenació de les Telecomunicacions, modificada per la Llei 32/1992, de 3 de desembre, i en el Decret 40/1989, de 13 març, del Govern Valencià, i també dels compromisos assumits en el procés d'adjudicació i que van servir de base per a efectuar la concessió provisional.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
ANNEX  
- Coordenades: 38ø 26' 55" N.  
 00ø 43' 35" W.  
- Cota (m): 990.  
- Denominació de l'emissió: 256KF8EHF.  
- Freqüència (MHz): 102,0.  
- Potència radiada aparent màxima (w): 1200.  
- Potència màxima nominal de l'equip transmissor (w): 1000.  
- Potència d'eixida autoritzada de l'equip transmissor (w): 660.  
- Sistema radiant: quatre dipols. Omnidireccional.  
- Altura sobre el sòl del centre elèctric de l'antena (m): 22.  
- Altura del pal (m): 30.  
- Altura efectiva màxima (m): 783.  
- Polarització: mixta.  
València, 18 d'abril de 1995  
El conseller secretari del Govern Valencià,  
LUIS BERENGUER FUSTER